- Hindi News
- National
- 16 पुलिस क्वार्टरों में बिजली चोरी, विजलेंस रेड में पकड़े, सभी में डायरेक्ट जुड़े मिले तार
16 पुलिस क्वार्टरों में बिजली चोरी, विजलेंस रेड में पकड़े, सभी में डायरेक्ट जुड़े मिले तार
भास्कर न्यूज | रेवाड़ी/धारूहेड़ा
पुलिसक्वार्टरों में बिजली चोरी। बात हैरत में डालने वाली है, मगर धारूहेड़ा थाना परिसर में बने पुलिस क्वार्टरों पर विजलेंस टीम ने छापेमार कार्रवाई की ताे चोरी का यह मामला सामने अाया। छापेमार कार्रवाई के दौरान एसएचओ समेत 16 पुलिस कर्मियों क्वार्टरों में बिजली चाेरी पकड़ी।
किसी भी क्वार्टर में सही तरीके से बिजली कनेक्शन नहीं मिला। छापेमारी के बाद चालान कर निगम के हैंडओवर कर दिए गए। अब बिजली चोरी करने वाले पुलिस कर्मचारियों पर कितना जुर्माना लगेगा, ये गुरुवार को तय हाेगा। इधर, पुलिस कर्मियों ने स्पष्टीकरण देते हुए कहा कि निगम ने कॉमन मीटर लगाने की बात कही थी, मगर अभी तक नहीं लगे। बिजली निगम एमडी को धारूहेड़ा थाना परिसर में बने पुलिस क्वार्टरों में बिजली चोरी की शिकायत मिली थी।
इसके बाद रेवाड़ी बिजली निगम विजलेंस से जेई संदीप मेहरा जेई बीर सिंह की टीम ने सुबह 11 बजे पुलिस क्वार्टरों पर रेड की। एक-एक कर क्वार्टरों के ताले खुलवाकर कनेक्शनों को जांचा गया, जिसमें बिजली डायरेक्ट जुड़ी हुई मिली। विजलेंस ने शाम 5 बजे तक 11 क्वार्टरों पर कार्रवाई, इन सभी में सही तरीके से बिजली सप्लाई नहीं थी। शाम 5 बजे के बाद विजलेंस टीम चालान ऑपरेशन टीम के हवाले कर रवाना हो गई। इसके बाद ऑपरेशन टीम ने 5 और क्वार्टरों पर भी चोरी पकड़ी। ये चोरियां एसएचओ से लेकर यहां रह रहे अन्य पुलिस कर्मचारियों के क्वार्टरों में चल रही थी।
बिजली चोरी करना गैर कानूनी
^बिजलीचोरी गैर कानूनी है। एमडी के पास क्वार्टरों में बिजली चोरी होने की सूचना पहुंची थी। विजलेंस ने टीम ने अचानक रेड कर 16 क्वार्टरों में चोरी पकड़ी। इन पर जुर्माना लगाने की कार्रवाई की जाएगी। -नितिनकुमार, एसडीओ, डीएचबीवीएन, धारूहेड़ा।
एसएचओ बोले- निगम ने आज तक नहीं लगाए कॉमन मीटर
धारूहेड़ाथाना प्रभारी सतेन्द्र सिंह का कहना है कि बिजली निगम का ही तर्क था कि ट्रांसफर होकर जाने वाले पुलिस कर्मी अपना बिजली बिल जमा नहीं कराकर जाते। इसलिए एसएचओ के नाम कॉमन मीटर लगाएंगे। बाकी के लिए सब-मीटर मीटर होंगे जो कि यहां रहने वाले कर्मचारी खुद लाएंगे। करीब 3-4 महीने पहले कॉमन मीटर के लिए पुलिसकर्मियों की ओर से साढ़े 15 हजार रुपए सिक्योरिटी राशि जमा करा दी गई थी। बाकायदा इसकी रसीद भी जमा कराई थी, जो कि विजलेंस टीम को दिखाई गई थी। अब तक कॉमन मीटर नहीं लगा है। पहले जो मीटर लग रहे थे वो भी विड्रॉ कर दिए। इस कारण ऐसा था।
आज तय होगी जुर्माना राशि
विजिलेंसटीम ने छापेमार कार्रवाई के दौरान थाने का मीटर भी चेक किया। जाे कि सही प्रकार से काम कर रहा था। मगर क्वार्टरों में पूरी तरह चोरी से बिजली सप्लाई चल रही थी। जिन क्वार्टरों में चोरी पकड़ी गई है, उनमें जुर्माना लगाया जाएगा। जुर्माने की राशि आज निगम के सीए द्वारा तय की जाएगी।
tgl_Latn sot_Latn bho_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva